Celestinus Episcopus seruus seruorum Dei, dilectis filiis PETRO Cluniacensi Abbati, eiusq. fratribus salutem  Apostolicā benedictionem. Cum ex iniuncto nobis a Deo Apostolatus officio, vniuersis Catholicæ Ecclesiæ filiis debitores existamus: vobis tamē, qui sanctæ Romanæ Ecclesiæ specialius inhæretis, propēsiori nos conuenit charitatis studio imminere. Ideoque tanquam specialibus beati Petri filiis paterna sollicitudine prouidere volentes, Ecclesiam S. Vincentij de Salamātica, quam frater noster Berengarius eiusdē ciuitatis Episcopus, assensu Prioris eiusdem loci,  charissimi filij nostri A. Regis Hispanię Canonice vobis concessit; per præsentis vobis scripti paginam confirmamus. Si quis autem huius nostræ confirmationis paginam sciens contra eam temere venire tentauerit, omnipotentis Dei,  beatorum Petri  Pauli Apostolorum eius indignationem se nouerit incursurum. Datum Laterani VI. Martij.